**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2016,

**ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení zákona č. 549/2004 Z. z., zákona č. 571/2007 Z. z., zákona č. 274/2009 Z. z.,  zákona č. 396/2009 Z. z., zákona č. 57/2013 Z. z., zákona č. 145/2013 Z. z., zákona č. 363/2014 Z. z. a zákona č. 24/2015 Z. z. sa mení takto:

1. V § 14 ods. 3 sa slová „údaje a informácie z tejto evidencie a z evidencie podľa odseku 2 na požiadanie poskytovať okresnému úradu a Pôdohospodárskej platobnej agentúre13)“ nahrádzajú slovami „poskytovať údaje a informácie z tejto evidencie a z evidencie podľa odseku 2 okresnému úradu a Pôdohospodárskej platobnej agentúre13) podľa osobitného predpisu13a)“.

Poznámky pod čiarou k odkazom 13 a 13a znejú:

„13) § 6 a 7 zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov.

13a) Napríklad § 16 ods. 7 nariadenia vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb, § 6 ods. 5 nariadenia vlády Slovenskej republiky č. 152/2013 Z. z. o podmienkach poskytovania podpory poľnohospodárstve formou prechodných vnútroštátnych platieb, § 60 ods. 5 nariadenia vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka.“.

2. Za § 22 sa vkladá § 22a, ktorý vrátane nadpisu znie:

„**§ 22a**

 Vláda Slovenskej republiky upraví do šiestich mesiacov od nadobudnutia účinnosti tohto zákona nariadením právne vzťahy medzi žiadateľom o poskytnutie podpory podľa osobitného predpisu13a) a príslušným orgánom tak, aby bolo podmienkou jej poskytnutia vždy aj preukázanie vlastníckeho, nájomného alebo iného vzťahu k pôde deklarovanej v žiadosti, ktorý oprávňuje žiadateľa túto pôdu užívať.“.

**Čl. II**

Zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z., zákona č. 390/2009 Z. z., zákona č. 101/2011 Z. z., zákona č. 223/2012 Z. z., zákona č. 353/2012 Z. z., zákona č. 211/2013 Z. z., zákona č. 115/2014 Z. z., zákona č. 182/2014 Z. z. a zákona č. 363/2014 Z. z. sa mení a dopĺňa takto:

1. V poznámke pod čiarou k odkazu 15 posledná veta znie: „Nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení nariadenia vlády Slovenskej republiky č. 76/2015 Z. z.“.

2. V § 7 ods. 4 sa na konci pripája táto veta: „Platobná agentúra môže poskytnúť žiadateľovi podporu, ak sú splnené podmienky podľa osobitných predpisov27d); ak ide o žiadateľa, ktorý je nájomcom, vyžaduje sa aj preukázanie úhrady nájomného.“.

Poznámka pod čiarou k odkazu 27d znie:

„27d) Napríklad § 14 ods. 3 zákona č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov, nariadenie vlády Slovenskej republiky č. 342/2014 Z. z. v znení nariadenia vlády Slovenskej republiky č. 76/2015 Z. z., nariadenie vlády Slovenskej republiky č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení neskorších predpisov, nariadenie vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka v znení nariadenia vlády SR č. 163/2015 Z. z.“.

3. V poznámke pod čiarou k odkazu 41a sa slová „nariadenie vlády Slovenskej republiky č. 488/2010 Z. z. o podmienkach poskytovania podpory v poľnohospodárstve formou priamych platieb v znení neskorších predpisov“ nahrádza slovami „nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení nariadenia vlády Slovenskej republiky č. 76/2015 Z. z.“.

4. Za § 17b sa vkladá § 17c, ktorý vrátane nadpisu znie:

„**§ 17c**

**Prechodné ustanovenie k úpravám účinným od 1. januára 2017**

Konania o poskytnutí podpory, ktoré do nadobudnutia účinnosti tohto zákona neboli právoplatne ukončené, sa dokončia podľa doterajších predpisov.“.

**Čl. III**

Tento zákon nadobúda účinnosť 1. januára 2017 okrem čl. I bodu 2 (§ 22a), ktorý nadobúda účinnosť 1. marca 2016.